शीना बजाज

शीना बजाज एक भारतीय अभिनेत्री हैं, जो कई टीवी धारावाहिकों में काम कर चुकी हैं। इन धारावाहिकों में जस्सी जैसी कोई नहीं, बेस्ट ऑफ लक निक्की, थपकी प्यार की, खटमल-ए-इश्क़ और मरियम खान - रिपोर्टिंग लाइव आदि है।

निजी जीवन
इनका जन्म भारत में महाराष्ट्र के मुंबई शहर में 16 जून 1992 को हुआ था। इनकी बचपन से ही अभिनय में रुचि थी और मात्र 11 वर्ष की आयु में पहली बार फिल्मों में एक बाल कलाकार के रूप में दिखाई दी। चार सालों तक ये रोहित पुरोहित को डेट कर रहीं थी, और 22 जनवरी 2019 को जयपुर के एक रिज़ॉर्ट में इन्होंने उनके साथ शादी कर ली।

अभिनय
इन्होंने अपने अभिनय की शुरुआत फूटपाथ (2003) से की थी। इस फिल्म में अभिनय करते समय इनकी उम्र मात्र 11 साल थी। इसके बाद 12 साल की उम्र में इन्होंने अमिताभ बच्चन के साथ बाल कलाकार के रूप में  क्यों हो गया ना (2004) में काम किया। इन्होंने रक्त (2004), कलयुग (2005), भूत अंकल (2006), फैशन (2008) और शागिर्द (2011) आदि में भी काम किया है। धारावाहिकों में अभिनय की शुरुआत इन्होंने सोनी टीवी पर प्रसारित होने वाले धारावाहिक जस्सी जैसी कोई नहीं से शुरू की।

सोनी टीवी पर जस्सी जैसी कोई नहीं में काम करने के कई सालों के बाद 2008 में इन्होंने टीवी धारावाहिकों में फिर से काम करना शुरू किया। इसमें 2008 में इन्होंने पोगों टीवी पर कम्बाला इन्वैस्टिगेशन एजेंसी नामक कार्यक्रम में निक्की मेहरा का किरदार निभाया था। 2010 में इन्होंने डिज़्नी इंडिया में ईशान नामक धारावाहिक में हिमानी का किरदार निभाया। इसके बाद 2011 में शुरू हुए बेस्ट ऑफ लक निक्की में इन्हें डोली सिंह का किरदार मिला। सोनी टीवी पर ये 2012 में कुछ तो लोग कहेंगे धारावाहिक में डॉ॰ अदिति के रूप में नजर आईं।

इसके बाद 2014 में स्टार प्लस के अर्जुन में सिमरन, 2015 में जिंग के प्यार तूने क्या किया में ज़ारा के रूप में दिखाई दी। 2015 में कलर्स के धारावाहिक थपकी प्यार की में ये थपकी की बहन, अदिति चतुर्वेदी का किरदार निभा रही थीं। 2016 में सब टीवी के अलग अलग एपिसोड के रूप में दिखाये जाने वाले एक कहानी में इन्हें सिमरन का किरदार मिला था।

इसके बाद 2017 में इन्होंने सब टीवी के ही एक अन्य धारावाहिक खटमल ए इश्क़ में महक का किरदार निभा रही थीं। इसके अलावा सावित्री देवी कॉलेज एंड हॉस्पिटल में विशेष उपस्थिति देने के अलावा ये सोनी टीवी के संकटमोचन महाबली हनुमान धारावाहिक में नागिन का किरदार निभा रहीं थीं। 

2018 में इन्होंने स्टार प्लस के धारावाहिक, मरियम खान रिपोर्टिंग लाइव में मेहर खान का किरदार निभा रहीं हैं। इसके अलावा ज़ी टीवी के शो तुझसे है राब्ता में वर्षा नाम के एक किरदार के रूप में भी नज़र आई थीं। ये एंड टीवी के लाल इश्क़ नाम के प्रेम और डर वाले धारावाहिक के एक एपिसोड में डॉ॰ रानी के किरदार में नज़र आईं थीं।

फिल्में
 फूटपाथ (2003)
 रक्त (2004)
 क्यूँ! हो गया ना (2004)
 कलयुग (2005)
 भूत अंकल (2006)
 फ़ैशन (2008)
 शागिर्द (2011)

सन्दर्भ

बाहरी कड़ियाँ

जीवित लोग
1992 में जन्मे लोग
भारतीय फ़िल्म अभिनेत्री
भारतीय टेलीविज़न अभिनेत्री
मुंबई के लोग